Razak Pimpong

Razak Pimpong (født 30. desember 1982) er en tidligere ghanesisk fotballspiller. Han fikk 10 landskamper for Ghana, og han representerte Ghana under sommer-OL 2004 og fotball-VM 2006.

Karriere 
Den danske klubben FC Midtjylland hentet Pimpong fra Ghana til Danmark, og han fikk sin debut for klubben i 2000. I juli 2005 avtalte han overgang til FC København fra januar 2006.

Pimpong fikk ikke noen umiddelbar suksess i FCK. Han scoret sitt første mål for FCK i april 2006 da han scoret vinnermålet i finalen i Royal League mot Lillestrøm. Han kom inn i det 69. minutt, scoret kampens eneste mål etter 89 minutt, før han ble sendt av banen på grunn av måten han feiret målet.

Etter å ha spilt flere gode kamper for FCK våren 2006 ble han tatt ut i den ghanesiske troppen til fotball-VM i Tyskland. Her spilte Pimpong bra, men bommet på flere målsjanser. I gruppespillskampen mot USA ble Pimpong felt i en hodeduell med amerikaneren Oguchi Onyewu innenfor sekstenmeteren. Dommer Markus Merk dømte et kontroversielt straffespark til Ghana, og dette ble avgjørende for at Ghana vant kampen og 
dermed gikk videre til cupspillet i VM-turneringen.

I mars 2007 ble Pimpong kjøpt av Viking FK for ca. 4 millioner kroner. Han signerte en avtale ut 2010 sesongen.

I mars 2008 ble han utleid til Aalesund på en avtale som strakk seg til 4. august. I 2009 skrev han under en kontrakt med El-Masry i Egypt.

Referanser

Eksterne lenker 
 

Ghanesiske fotballspillere
Spillere i Fotball-VM 2006
Deltakere for Ghana under Sommer-OL 2004
Fotballspillere under Sommer-OL 2004
Fotballspillere for FC Midtjylland
Fotballspillere for FC København
Fotballspillere for Viking FK
Fotballspillere for Aalesunds FK
Fotballspillere for Viborg FF
Utenlandske fotballspillere i Norge
Personer fra Accra
Fødsler i 1982